Quin és el tema principal d'aquest text?
Hi ha qui qüestiona l'autoria de les obres de William Shakespeare de Stratford-upon-Avon. Els anti-Stratfordians –un terme per referir-se als que s'adhereixen a les diverses teories alternatives de l'autoria d'aquestes obres– argumenten que Shakespeare de Stratford era una tapadora que encobria la vertadera identitat de l'autor o autors de les obres, que per qualque motiu no volia o no podia acceptar que se li acreditàs públicament. Encara que la idea ha atret molt d'interès públic, la immensa majoria dels estudiosos de Shakespeare i d'historiadors literaris la consideren una creença marginal i la reconeixen només per refutar-la o menysprear-la.De l'autoria de Shakespeare se'n va dubtar per primera vegada a mitjans del segle xix, quan el clam que Shakespeare era el millor escriptor de tots els temps s'havia popularitzat. La biografia de Shakespeare, en particular els seus orígens humils i vida obscura, semblaven incompatibles amb la seva eminència poètica i la seva reputació de geni, cosa que aixecà sospites que Shakespeare podria no haver escrit les obres que se li atribueixen. Des de llavors la controvèrsia ha engendrat diverses obres que la tracten i s'han proposat fins a 80 candidats a l'autoria, incloent Francis Bacon; William Stanley, 6è Comte de Derby; Christopher Marlowe; i Edward de Vere, 17è Comte d'Oxford.Els defensors dels candidats alternatius argumenten que William Shakespeare mancava de l'educació, la sensibilitat aristocràtica o la familiaritat amb la reialesa que figura a les obres. Els estudiosos de Shakespeare que han respost aquestes acusacions exposen que les interpretacions biogràfiques de la literatura no són fiables a l'hora d'atribuir l'autoria i que la convergència de proves a favor de l'autoria de Shakespeare (portades, testimonis d'altres poetes i historiadors coetanis i documents oficials) és la mateixa que s'empra per a la resta d'atribucions d'autoria de la seva època. No hi ha cap candidat alternatiu amb tal quantitat de proves directes, a part del fet que no se'n qüestionà l'autoria ni en vida seva ni durant els segles posteriors a la seva mort.Malgrat el consens entre els estudiosos, un grup relativament petit però molt visible i que inclou figures públiques prominents ha qüestionat l'atribució convencional de l'autoria. Els anti-Stratfordians lluiten perquè es reconegui la qüestió de l'autoria com un camp legítim d'estudi i perquè s'accepti un o altre dels diversos candidats a l'autoria.  
El text tracta sobre conflictes.